
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg


ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Димитър Николов Николов
Кмет на Община Бургас

Относно: Прекратяване на съсобственост между Община Бургас и физически лица в УПИ VІ и УПИ VІІ в квартал 60 по ПУП-ПРЗ на кв.Сарафово, гр.Бургас, чрез продажба частта на общината.
УВАЖАЕМИ  ОБЩИНСКИ  СЪВЕТНИЦИ,
Постъпило е искане с вх.№94-01-13870/2/21.03.2017г. от Керанка Георгиева Стоянова, Петя Божидарова Панайотова и Силвия Божидарова Димитрова, всички от кв.Сарафово, гр.Бургас, ул.“Прибойна“ №1, за  прекратяване на съсобственост с Община Бургас в урегулирани поземлени имоти /УПИ/ VІ и УПИ VІІ, двата  в кв.60 по действащия ПУП-ПРЗ на кв.Сарафово, гр.Бургас, чрез изкупуване на общинската идеална част във всеки един от цитираните имоти.

Заявителките Керанка Стоянова, Петя Панайотова и Силвия Димитрова, в качеството си на наследници на Божидар Павлов Панайотов притежават общо 535/1070 кв.м. идеални части от бивш парцел V в бивш кв.53 по стар недействащ предходен план на кв.Сарафово, гр.Бургас от 1972г. съгласно Нотариален Акт № 99, т.1, рег.№2025, д.№62/2015г., Нотариален Акт №78, т.ІV, д.1678/1979г., Нотариален Акт №132, т.V, д.2201/1980г., заявление за ОПС от 04.06.1980г. и удостоверение за наследници №ЕД-734/24.04.2017г., издадено от Община Бургас.
 Останалите 535/1070 кв.м. идеални части от бивш парцел V в бивш кв.53 по стар недействащ предходен план на кв.Сарафово, гр.Бургас от 1972г. са собственост на Марийка Николова Петкова, Наньо Василев Петков и Жасмина Василева Петкова, като наследници на Васил Нанев Петков, съгласно Нотариален Акт №133, т.V, д.2209/1980г. и Нотариален Акт №79, т.ІV, д.1679/1979г. 


По действащият ПУП-ПРЗ на кв.Сарафово, бившият имот е разделен на  два нови УПИ, както следва:


- УПИ VІ, целият с площ 584 кв.м. в кв.60, с идентификатор 07079.820.860, с площ 582 кв.м. по одобрена КК на гр.Бургас. 


и


- УПИ VІІ, целият с площ 561 кв.м., в кв.60, с идентификатор 07079.820.859, с площ 556 кв.м. по одобрена КК на гр.Бургас.


Правото на собственост на Община Бургас в новите УПИ е възникнало чрез приобщаване на части от уличната регулация в общ размер – 75кв.м., разпределени както следва: 49/584 кв.м. идеални части са в УПИ VІ и 26/561 кв.м. идеални части са в УПИ VІІ, двата в кв.60.


Съставени са Актове №№7759/10.02.2014г. и №8661/27.03.2017г. за частна общинска собственост.


 Съсобствеността е възникнала по силата на предходен, недействащ план за регулация на населеното място от 1972г. Общинските части от двата УПИ не отговарят на изискванията на чл.19 от Закона за устройство на територията /ЗУТ/ за обособяване на самостоятелен урегулиран поземлен имот. 

В изпълнение разпоредбите на чл.41, ал.2 от ЗОС са възложени на оценител на имоти, член на КНОБ, изготвяне на пазарни оценки на общинските идеални части от описаните имоти, както следва:

-За 49/584 кв.м. идеални части от УПИ VІ в кв.60 по ПУП-ПРЗ на кв.Сарафово, гр.Бургас, пазарната оценка е определена в размер на 9058 (девет хиляди петдесет и осем) лева.
Данъчната оценка на идеалната част от имота, предмет на продажба е 1719,90 (хиляда седемстотин и деветнадесет лв и деветдесет ст.) лева.


-За 26/561 кв.м. идеални части от УПИ VІІ в кв.60 по ПУП-ПРЗ на кв.Сарафово, гр.Бургас, пазарната оценка е в размер на 4807 (четири хиляди осемстотин и седем) лева.
Данъчната оценка на идеалната част от имота, предмет на продажба е 912,60 (деветстотин и дванадесет лв и шестдесет ст.) лева.

Eто защо и като взех предвид Протокол от 04.05.2017 год. на  Комисията, назначена с моя Заповед №2710/30.09.2016год., който възприемам изцяло, в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следните
                                                    Р Е Ш Е Н И Я :

1.Допълва Годишната програма за управление и разпореждане с общинска собственост за 2017 година, приета от Общинския  съвет с решение по т.5 от дневния ред на заседание на Общински съвет – Бургас, проведено на 26.01.2016г. /Протокол №7/, в частта на точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части, за които има подадени искания“ от раздел ІІ „Продажби по реда на ЗОС, без търг или конкурс“, със следните урегулирани поземлени имоти:
- 49/584 кв.м. идеални части от урегулиран поземлен имот VІ,  целият  с  площ 584 кв.м., в квартал 60 по ПУП-ПРЗ на кв.Сарафово, гр. Бургас, актуван с Акт №7759/10.02.2014г. за частна общинска собственост;
и
 -26/561 кв.м. идеални части от урегулиран поземлен имот VІІ,  целият  с  площ 561 кв.м., в квартал 60 по ПУП-ПРЗ на кв.Сарафово, гр. Бургас, актуван с Акт №8661/27.03.2017г. за частна общинска собственост;

2.Да се прекрати съсобствеността между Община Бургас и физическите лица: Керанка Георгиева Стоянова с ЕГН *** и постоянен адрес: гр.Бургас, кв.Сарафово *, Петя Божидарова Панайотова с ЕГН *** и постоянен адрес: гр.Бургас* и Силвия Божидарова Димитрова с ЕГН *** и постоянен адрес: гр.Бургас, кв.Сарафово *, чрез продажба на общинските  идеални части от недвижими имоти,  при равни квоти за всеки от тях, както следва:
- 49/584 (четиридесет и девет от петстотин осемдесет и четири) кв.м. идеални части от УПИ VІ (шест римско),  целият  с  площ 584 (петстотин осемдесет и четири) кв.м., в квартал 60 (шестдесет), актуван с Акт №7759/10.02.2014г. за частна общинска собственост, при граници: север – УПИ V, изток и юг-улици и запад- УПИ VІІ по ПУП-ПРЗ на кв.Сарафово, гр.Бургас, съответстващ на ПИ с идентификатор 07079.820.860 (нула седем нула седем девет точка осем две нула точка осем шест нула), с площ 582 (петстотин осемдесет и два) кв.м., при съседи: имоти с идентификатори: 07079.820.859, 07079.820.973, 07079.820.968 и 07079.820.861 по одобрена КК на гр.Бургас, за сумата 9058 (девет хиляди петдесет и осем) лева, без ДДС.
 -26/561 (двадесет и шест от петстотин шестдесет и един) кв.м. идеални части от урегулиран поземлен имот VІІ (седем римско),  целият  с  площ 561 (петстотин шестдесет и един) кв.м., в квартал 60 (шестдесет), актуван с Акт №8661/27.03.2017г. за частна общинска собственост, при граници: север – УПИ V, изток- УПИ VІ,  юг-улица и запад- УПИ VІІІ и ІХ по ПУП-ПРЗ на кв.Сарафово, гр. Бургас, съответстващ на ПИ с идентификатор 07079.820.859 (нула седем нула седем девет точка осем две нула точка осем пет девет), с площ 556 (петстотин петдесет и шест) кв.м., при съседи: имоти с идентификатори: 07079.820.858, 07079.820.973, 07079.820.860, 07079.820.861 и 07079.820.857 по одобрена КК на гр.Бургас, за сумата 4807 (четири хиляди осемстотин и седем) лева, без ДДС.
Приложения: Искане с вх.№94-01-13870/2/21.03.2017г.,  Акт №7759/10.02.2014г.  и Акт №8661/27.03.2017г. за частна общинска собственост; Скици по КК, издадени от СГКК – Бургас, Скици по ПУП-ПРЗ, издадени от ТД „Изгрев“, Комбинирана скица между действащ и предходен ПУП, Нотариален Акт №78, т.ІV, д.1678/1979г., Нотариален Акт №132, т.V, д.2201/1980г., заявление за ОПС от 04.06.1980г., Нотариален Акт № 99, т.1, рег.№2025, д.№62/2015г., Експертни оценки от лицензиран оценител-2бр., Удостоверения за данъчни оценки-2бр., Протокол от 04.05.2017 год. на комисия, назначена от кмета, Удостоверение №94-01-13870/1/25.05.2016г., издадено от Община Бургас.
ДИМИТЪР НИКОЛОВ

Кмет на Община Бургас
Съгласували:

Златина Георгиева, директор, дирекция ПНО

Живко Димитров, директор,  дирекция УОС

инж.Минка Чаушева, началник отдел, дирекция УОС

Катерина Сидерова-Грудова, гл.юрисконсулт, дирекция УОС

Изготвил:Силвия Кемурджиева,  гл.спец., дирекция УОС

